ગીત, સંગીત, નૃત્ય, સંવાદ, દૃશ્ય-શ્રાવ્ય અનુભૂતિ જેવા અનેક કાર્યક્રમોની પ્રસ્તુતિ વચ્ચે પ.પૂ. મહંત સ્વામી, પ.પૂ. ડોક્ટર સ્વામી, પ.પૂ. ઇશ્વરચરણ સ્વામી, પ.પૂ. વિવેકસાગર સ્વામી સ્વામી જેવા સદ્ગુરુ સંતોએ પ્રમુખસ્વામીના યશોગાન કરતાં જણાવ્યું હતું કે, ‘સૌના સ્વજન એવા પ્રમુખસ્વામી મહારાજે માનવ ઉત્કર્ષ માટે ૧૭,૫૦૦ ગામડાઓમાં વિચરણ કર્યું છે. ૨,૫૦,૦૦૦ ઘરોની મુલાકાત લીધી છે. ૭,૫૦,૦૦૦ સ્વહસ્તે પત્રો લખ્યા છે. ગાંધીનગર અને દિલ્હીમાં ‘અક્ષરધામ’ના નિર્માણ કરી ભારતને ગૌરવન્વિત કર્યું છે. ૧૨૦૦થી અધિક મંદિરોનું નિર્માણ કર્યું છે અને હાલ ૯૫૦ સુશિક્ષિત સંતોની સમાજને ભેટ આપી છે જેમના દ્વારા વ્યસનમુક્તિ અને સદાચાર વૃદ્ધિનું કાર્ય સદાય ચાલ્યા કરે.